Olaf von Stackelberg

pisi|Olaf von Stackelbergi haud Reopalu kalmistul
Ferdinand Olaf von Stackelberg (vene keeles Олаф Романович фон Штакельберг) (7. august (vkj)/ 19. august 1818 Tallinn – 12. veebruar (vkj)/ 25. veebruar 1903 Mäo mõis) oli baltisaksa päritolu Venemaa mereväelane, viitseadmiral, vabahärra.

Elulugu
Olaf von Stackelberg sündis Mäo mõisniku vabahärra Gustav Reinhold von Stackelbergi (1777–1863) ja Julie Charlotte von Bergi pojana. Astus mereväekorpusesse, mille lõpetas 1837. aastal. Teenis seejärel Balti laevastikus. 1850. aastast alates oli seal mitme laeva komandöriks. Osales aastatel 1853−1856 Krimmi sõjas. 1872. aastal sai temast 1. mereväe ekipaaži komandör. 1874. aastal määrati kontradmiraliks ülendatuna Musta mere laevastiku nooremflagmaniks, järgmisel aastal nimetati ta samale ametikohale Balti laevastikus. 1884. aastal ülendati viitseadmiraliks ja nimetati Balti laevastikus vanemflagmaniks. Läks 1885. aastal erru.Волков, С. В. Генералитет Российской империи. Энциклопедический словарь генералов и адмиралов от Петра I до Николая II. Том II. Л–Я, Москва: 2009. Lk 766. Ta on maetud Reopalu kalmistule.Reopalu kalmistu ajalugu

1886. aastal lasi ta Mäo mõisa rajada mälestusmärgi Liivi sõjas 1572–1573 Paide piiramisel hukkunud vene sõjameeste mälestuseks.

Ta tõi ühe reisi ajal Filipiinidelt kaasa suure merikarbi, mille ühe poole andis Paide Püha Risti kirikule ristimisvaagnaks. Samuti kinkis ta kirikule altarimaali.

Mäo mõis
Kuna tema vend vabahärra Jakob Berend Otto suri 1878. aastal ilma otseste pärijateta, langes aastast 1725 suguvõsa valduses olnud Mäo mõis 1882. aastal talle. Pärast tema surma pärisid selle õelapsed.Kinnistute register. Nr 225. Mäo

Auastmed
 Aasta Kuupäev Õlak Auaste  19. aprill  kaptenleitnant  1. jaanuar  2. järgu kapten  1. jaanuar  1. järgu kapten    kontradmiral  6. mai  viitseadmiral

Perekond
Olaf von Stackelberg abiellus 1882. aastal kontradmiral Voin Rimski-Korsakovi (Nikolai Rimski-Korsakovi vend) lese Marie Mathilde Luise Rosa Baueriga. Abielust lapsi ei sündinud.

Sugupuu

Vaata ka
Stackelberg

Viited

Välislingid
Väljavõte Eestimaa rüütelkonna genealoogilisest käsiraamatust

Kategooria:Eestimaa aadlikud
Kategooria:Mäo mõisnikud
Kategooria:Baltisaksa sõjaväelased
Kategooria:Venemaa keisririigi sõjaväelased
Kategooria:Venemaa keisririigi viitseadmiralid
Olaf
Kategooria:Püha Vladimiri II klassi ordeni kavalerid
Kategooria:Püha Vladimiri III klassi ordeni kavalerid
Kategooria:Püha Anna I klassi ordeni kavalerid
Kategooria:Püha Stanislavi I klassi ordeni kavalerid
Kategooria:Paide Reopalu kalmistule maetud
Kategooria:Sündinud 1818
Kategooria:Surnud 1903